**PRIVITAK 3 - OBRAZLOŽENJE POSEBNOG DIJELA FINANCIJSKOG PLANA ZA 2025.-2027.**

**PRORAČUNSKI KORISNIK: INSTITUT ZA MEDICINSKA ISTRAŽIVANJA I MEDICINU RADA**

**RKP: 2959**

**SAŽETAK DJELOKRUGA RADA**

Institut za medicinska istraživanja i medicinu rada osnovan je 1947. godine odlukom Jugoslavenske akademije znanosti i umjetnosti (današnja Hrvatska akademija znanosti i umjetnosti). Prema zakonu o znanstvenoj djelatnosti i visokom obrazovanju Institut, kao javna institucija, djeluje kao znanstvenoistraživački institut u vlasništvu Republike Hrvatske, dok prava i odgovornosti osnivača snosi Ministarstvo znanosti, obrazovanja i mladih.

Institut je izrazito multidisciplinarna znanstvena ustanova u kojoj se istražuju mehanizmi djelovanja različitih štetnih kemijskih i fizikalnih čimbenika kao i način života ljudi na zdravlje i okoliš. Svoju osnovnu djelatnost Institut provodi realizacijom istraživanja kroz znanstvene, stručne i razvojne projekte financirane iz nacionalnih i međunarodnih izvora. Uz osnovnu znanstvenu djelatnost, Institut obavlja i stručnu, razvojnu, nastavnu, izdavačku djelatnost te druge djelatnosti koje su komplementarne obavljanju osnovne djelatnosti. Značajna djelatnost Instituta je i segment medicine rada. Na Institutu se nalazi i informacijska služba Centra za kontrolu otrovanja sa suvremenom bazom podataka o otrovima na osnovu koje je moguće dati brze i točne informacije zdravstvenim ustanovama ili pojedincu u slučajevima trovanja.

2008. godine Ministarstvo regionalnog razvoja, šumarstva i vodnog gospodarstva dodijelilo je Institutu na korištenje i upravljanje državno lovište Šumbar koje se koristi kao znanstveno-istraživački poligon u svrhu provođenja višegodišnjih istraživanja onečišćenja okoliša.

Po Nacionalnoj klasifikaciji djelatnosti Državnog zavoda za statistiku djelatnost Instituta je: Ostalo istraživanje i eksperimentalni razvoj u prirodnim, tehničkim i tehnološkim znanostima, brojčana oznaka razreda: 7219. Institut ima vodeću ulogu u Hrvatskoj u istraživanjima na području opće, genetičke i molekularne toksikologije te alergotoksikologije, zaštite od visokotoksičnih kemijskih agensa i radiološke zaštite, radiokontaminacije okoliša, kvalitete zraka, identifikacije psihoaktivnih tvari, raspodjele metala i specifičnih anorganskih i organskih onečišćenja u okolišu i izloženosti ljudi tim onečišćenjima. U provođenju znanstvenih istraživanja i stručne djelatnosti Institut prepoznaje značaj osiguranja najviših standarda kvalitete u znanosti i stručnoj djelatnosti. Kontinuirano se ulaže u usavršavanje znanstvenih i stručnih kadrova, održavanje i osuvremenjivanje opreme, održavanje prostora te međunarodnu interkomparaciju metoda i njihovu akreditaciju.

Strategija Instituta načinjena je na temelju procjene da je za daljnje unaprjeđenje znanstvenih istraživanja na Institutu i jačanja njegove društvene uloge potrebno redefinirati strateške pravce razvoja Instituta. *Strategijom Instituta za medicinska istraživanja i medicinu rada 2017.-2030.*, zacrtani su strateški ciljevi provedbe programa:

* Izgradnja i unapređenje Instituta
* Održavanje postojećih akreditiranih metoda i postupaka te kontinuirano uvođenje novih
* Povećanje međunarodne suradnje i prepoznatljivosti Instituta
* Povećanje broja radnih mjesta za mlade istraživače
* Veća uključenost u obrazovanje, poglavito na razini doktorskih studija
* Povećanje broja znanstveno-inovacijskih projekata s gospodarskim subjektima u cilju stvaranja novih vrijednosti
* Uključenost u društvene izazove i nacionalne prioritete
* Vidljivost

Misija

Misija instituta jest provoditi vrhunski znanstvenoistraživački rad u području biomedicinskih i prirodnih znanosti. Institut kao vrhunska istraživačka ustanova u središnjoj i jugoistočnoj Europi pomiče granice otkrića o utjecaju antropogenih čimbenika na zdravlje i okoliš te predstavlja standard i mjerilo akademske profesionalnosti i kvalitete u području svoje znanstvene i stručne djelatnosti, doprinosi visokom obrazovanju te ostvaruje suradnju s gospodarstvom temeljenu na vrhunskim znanstvenim istraživanjima.

Vizija

Institut će primjenom i razvojem inovativnih multidisciplinarnih istraživanja služiti unapređenju zdravlja ljudi i zaštiti okoliša Republike Hrvatske putem:

* ustrajanja na visokim mjerilima znanstvene izvrsnosti;
* stvaranja novih vrijednosti u znanosti;
* osiguravanja prijenosa stečenih znanja na širu društvenu zajednicu;
* ostvarivanja dodanih vrijednosti u gospodarstvu kroz istraživanje i razvoj;
* obrazovanja budućih lidera u području temeljnih i primijenjenih znanosti;
* okruženja koje podržava različitosti, društvenu uključenost, kritičko razmišljanje i kreativnost.

Slijedom gore navedenog Institut će svojim djelovanjem osigurati mjesto stožerne znanstvene, stručne i obrazovne institucije od nezaobilaznog nacionalnog interesa na dobrobit Republike Hrvatske.

**A622150 PROGRAMSKO FINANCIRANJE JAVNIH INSTITUTA**

Do kraja 2023. godine prihodi i rashodi evidentirani na ovoj aktivnosti vodili su se na odvojenim aktivnostima: A622000 Redovna djelatnost javnih instituta, A622120 Pravomoćne sudske presude i A622137 Programsko financiranje javnih znanstvenih instituta.

Sredstva programskog financiranja javnih instituta planiraju se za razdoblje 2025.-2027. g. u iznosima koji odgovaraju limitima dodijeljenim od strane MZO za svaku pojedinu godinu.

Provedba ove aktivnosti započela je 2023. godine nakon zaključivanja Programskog ugovora kojim je utvrđeno višegodišnje financiranje osnovne, razvojne i izvedbene proračunske komponente Instituta sredstvima državnog proračuna Republike Hrvatske koji je zaključen sa MZO na rok od 4 godine.

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna RH, Zakon o javnoj nabavi, Zakon o ustanovama, Zakon o plaćama u javnim službama, Zakon o radu, Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za službenike i namještenike u javnim službama, Kolektivni ugovor za znanost i visoko obrazovanje, Strategija Instituta za medicinska istraživanja i medicinu rada za razdoblje 2017-2030, Zakon o osiguravanju kvalitete u znanosti i visokom obrazovanju, Uredba o programskom financiranju javnih visokih učilišta i javnih znanstvenih instituta u RH, Programski ugovor zaključen s Ministarstvom znanosti, obrazovanja i mladih za razdoblje od 1. siječnja 2024. do 31. prosinca 2027. godine, Statut Instituta te drugi zakoni i propisi koji uređuju područje i djelokrug rada Instituta.

Ova aktivnost obuhvaća osnovnu proračunsku komponentu, kao i dio razvojne i izvedbene komponente iz Programskog ugovora. Osnovna proračunska komponenta Instituta obuhvaća sredstva državnog proračuna RH kojima se financiraju osnovne potrebe Instituta koje proizlaze iz obavljanja njegove djelatnosti utvrđene Zakonom o visokom obrazovanju i znanstvenoj djelatnosti, a odnose se na izdatke propisane člankom 5. Uredbe o programskom financiranju javnih visokih učilišta i javnih znanstvenih instituta u RH.

Osnovnom proračunskom komponentom ugovorena su sredstva za plaće i materijalna prava zaposlenika te materijalne i druge troškove poslovanja, prvenstveno troškove hladnog pogona.

Ukupan planirani iznos osnovne komponente za 2025. iznosi 6.687.245 EUR.

Razvojna komponenta na teret izvora 11 planirana je u iznosu od 66.000,00 EUR godišnje, a utrošiti će se za unaprjeđenje znanstvenoistraživačke opreme te cjelokupne tehničke infrastrukture na razini ustanove, kao i za potrebe novih akreditacijskih postupaka.

Izvedbena komponente na teret izvora 11 planirana je u iznosu od 44.000,00 EUR godišnje, a ukupni planirani iznos Institut će uložiti u povećanje kapaciteta za prijave i realizacije kompetitivnih projekata te za jačanje internacionalizacije rezultata istraživanja na razini čitave ustanove.

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A622000 REDOVNA DJELATNOST JAVNIH INSTITUTA | 4.397.355 |  |  |  |  |  |
| A622120 PRAVOMOĆNE SUDSKE PRESUDE | 36.496 |  |  |  |  |  |
| A622137 PROGRAMSKO FINANCIRANJE JAVNIH ZNANSTVENIH INSTITUTA | 630.662 |  |  |  |  |  |
| A622150 PROGRAMSKO FINANCIRANJE JAVNIH INSTITUTA |  | 6.210.690 | 6.797.245 | 6.797.245 | 6.797.245 |  |
| UKUPNO | 5.064.513 | 6.243.793 | 6.797.245 | 6.797.245 | 6.797.245 | 109 |

*Izračun financijskog plana:*

Aktivnost A622150 provodi se svake godine. U razdoblju 2025.-.2027. za ovu aktivnost su od strane nadležnog Ministarstva određeni limiti rashoda za sve tri godine, te se planira sukladno njima.

1. Rashodi za zaposlene. Iznos rashoda za 2025.godinu izračunat je prema prosječnoj mjesečnih masi plaća isplaćenih u razdoblju siječanj - kolovoz 2024. x 12 mjeseci + dodatak za posebne uvjete rada i prekovremeni rad + ostali rashodi za zaposlene + doprinosi na plaće. Na ovoj stavci uračunati su i rashodi za isplatu razlike bruto plaće i zateznih kamata po sudskim sporovima. Trenutno je u postupku još 5 sudskih sporova. Ukupan iznos planiranih rashoda za zaposlene za 2025. godinu iznosi 5.844.245 EUR, a isti iznos planiran je sukladno dodijeljenim limitima i za 2026. i 2027. godinu.
2. Materijalni rashodi. Materijalni rashodi za 2025. godinu izračunati su prema evidentiranim rashodima u prethodnoj godini i prosječnim rashodima u razdoblju siječanj - kolovoz 2024. x 12 mjeseci. Za materijalne rashode planirana su sredstva u iznosu od 819.000 EUR u 2025., 2026. i u 2027. godini.
3. Financijski rashodi planirani su u 2025. godini u iznosu 15.000 EUR. Od planiranog iznosa 10.000 EUR odnosi se na zatezne kamate zbog sudskih sporova sa zaposlenicima, a ostatak se odnosi na bankarske naknade. U 2026. i 2027. godini planirani su isti iznosi.
4. Naknade građanima: školarine za zaposlene i troškovi doktorskih i postdoktorskih studija planirane su u iznosu od 9.000 EUR za sve tri godine, što je u skladu s izvršenjem iz prethodne godine.
5. Rashodi za nabavu nefinancijske imovine planirani su u skladu sa planom nabave u iznosu 110.000 EUR za 2025., 2026. i 2027. godinu. Ovi rashodi planirani su za nabavu uredske, laboratorijske i medicinske opreme.

Strateški ciljevi programskog financiranja znanstvene djelatnosti predviđeni Programskim ugovorom su:

* Podizanje znanstvene izvrsnosti
* Jačanje suradnje s gospodarstvom te razvoj nacionalnog i regionalnog identiteta i kulture
* Jačanje društvene odgovornosti

Programskim ugovorom definirani su i pokazatelji rezultata kojima će se pratiti napredak u provedbi aktivnosti i ostvarivanju ciljne vrijednosti svakog pokazatelja utvrđenog Ugovorom.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Opis | Izvor podataka | Polazna vrijednost 2023. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje | Ukupan broj znanstvenih radova objavljenih na razini instituta, koji su objavljeni u znanstvenim časopisima rangiranim u indeksnim bazama SCOPUS i WoS, A1 časopisima te međunarodno recenziranim zbornicima u četverogodišnjem razdoblju | Izvješće institucije | 453 | 440 | 445 | 445 |
| Broj znanstvenih knjiga | Ukupan broj znanstvenih knjiga objavljenih na razini instituta koje imaju najmanje dvije znanstvene recenzije u četverogodišnjem razdoblju | Izvješće institucije | 2 | 3 | 3 | 4 |
| Broj aktivnosti popularizacije znanosti i umjetnosti | Ukupan broj aktivnosti koje se odnose na popularizaciju znanosti. Uključuju dane otvorenih vrata, prezentaciju znanstvenih projekata ili druga događanja s ciljem popularizacije znanosti u četverogodišnjem razdoblju | Izvješće institucije | 395 | 310 | 315 | 320 |

**A622151 PROGRAMSKO FINANCIRANJE JAVNIH INSTITUTA IZ EVIDENCIJSKIH PRIHODA**

Provedba ove aktivnosti započela je 2024. godine, nakon potpisivanja Programskog ugovora između Instituta i nadležnog ministarstva za razdoblje od 1. siječnja 2024. do 31. prosinca 2027. godine. Iz ove aktivnosti planiraju se sufinancirati izvedbena i razvojna komponenta iz Programskog ugovora. Ova aktivnost nije bila predviđena prilikom izrade financijskog plana za razdoblje 2024.-2026. jer je financijski plan napravljen i usvojen prije zaključivanja Programskog ugovora. Iz vlastitih i namjenskih sredstava predviđeno je sufinanciranje nabave opreme namijenjene obavljanju znanstvene djelatnosti i ostvarivanje drugih ciljeva u skladu s nacionalnim strateškim smjernicama i strategijom razvoja javnog znanstvenog instituta.

*Zakonske i druge pravne osnove*

Uredba o programskom financiranju javnih visokih učilišta i javnih znanstvenih instituta u RH,

Programski ugovor zaključen sa MZO za razdoblje od 01.01.2024. do 31.12.2027.

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A622151 PROGRAMSKO FINANCIRANJE JAVNIH INSTITUTA IZ EVIDENCIJSKIH PRIHODA | 0 | 110.112 | 65.813 | 10.813 | 30.813 | 60 |
| UKUPNO | 0 | 110.112 | 65.813 | 10.813 | 30.813 | 60 |

**A622152 PROGRAMSKO FINANCIRANJE JAVNIH INSTITUTA IZ STRUKTURNIH I INVESTICIJSKIH FONDOVA EU**

U okviru aktivnosti A622152 od 2024. godine evidentira se projekt “*Istraživačko-edukacijski centar za zdravstvenu i medicinsku ekologiju i zaštitu od zračenja – Rekonstrukcija i dogradnja Instituta za medicinska istraživanja i medicinu rada“*, sa ugovorenim iznosom bespovratnih sredstava od 30.871.627,94 EUR. Projekt se vodi na izvorima financiranja 563 i 12 u okviru *Operativnog programa Konkurentnost i kohezija 2014.-2020*. Projekt se provodi od 2017. godine, a u prethodnim godinama vodio se je na aktivnosti K622128. Planirani završetak svih aktivnosti je 2024. godine, zbog čega za 2025. godinu nije planiran nikakav iznos.

U 2024. godini ugovoren je projekt *Voksel matrični detektor za radiološko oslikavanje punog prostornog kuta* *(VMDScan)* unutar Poziva „Razvojne istraživačke potpore“ sa razdobljem provedbe do 30.06.2026. Iznos bespovratnih sredstava na projektu je 529.647,50 EUR. Projekt se planira na aktivnosti A622152, izvor financiranja 581. U 2025. godini za ovaj projekt planirani su rashodi u iznosu 264.500 EUR.

Osim navedenog projekta na ovoj aktivnosti planiran je i dio sredstava razvojne i izvedbene proračunske komponente iz Programskog ugovora zaključenog s MZO koji se financira iz izvora 581 Mehanizam za oporavak i otpornost. Programsko financiranje na teret izvora 581 obuhvaća razvojnu i izvedbenu komponentu.

Razvojna komponenta: Aktivnosti na teret izvora 581 provode se u okviru internih znanstvenoistraživačkih projekata u skladu sa Člankom 6. Uredbe: Internacionalizacija rezultata znanstvenih projekata i programa, sufinanciranje nabave opreme namijenjene obavljanju znanstvene djelatnosti, razvoj programa od posebnog utjecaja na gospodarstvo i društveni razvoj kroz provedbu primijenjenog istraživanja s ciljem stjecanja novih znanja i vještina namijenjenih razvoju novih proizvoda, procesa ili usluga, odnosno postizanju znatnog poboljšanja postojećih proizvoda, procesa ili usluga, provedba projekata od interesa za Republiku Hrvatsku kroz formaliziranu suradnju stručnjaka zaposlenih u Institutu u projektima od javnog interesa iz nadležnosti državnog ili javnog tijela, koji se provodi u okviru redovnog rada, komercijalizacija rezultata istraživanja, znanstvenih projekata i programa, te sufinanciranje prijenosa rezultata istraživanja s ciljem njihova daljnjeg razvoja ili korištenja u razvoju i komercijalizaciji novih proizvoda ili usluga, ostvarivanje drugih ciljeva u skladu s nacionalnim smjernicama i strategijom razvoja javnog znanstvenog instituta.

Izvedbena komponenta: aktivnosti na teret izvora 581 provode se u okviru internih znanstvenoistraživačkih projekata u skladu sa Člankom 7. Uredbe: prijava i realizacija kompetitivnih projekata, internacionalizacija rezultata znanstvenih projekata i programa, poticanje međunarodne mobilnosti i međunarodne međuinstitucionalne suradnje, popularizacija znanosti i umjetnosti, ostvarivanje drugih ciljeva u skladu s nacionalnim strateškim smjernicama i strategijom razvoja javnog znanstvenog instituta. Za razvojnu i izvedbenu komponentu u 2025. godini planirani su rashodi u iznosu 619.984 EUR.

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna RH, Operativni program Konkurentnost i kohezija 2014.-2020., Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. između MZO, SAFU i Instituta, Uredba o programskom financiranju javnih visokih učilišta i javnih znanstvenih instituta u RH, Programski ugovor zaključen sa MZO za razdoblje od 01.01.2024. do 31.12.2027. te drugi zakoni i propisi koji uređuju djelokrug rada Instituta.

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| K622128  OP KONKURENTNOST I KOHEZIJA, 2014.-2020. - PRIORITET 1 i 10  KK.01.1.1.02.0007 | 3.863.016 | 399.948 | - | - | - | / |
| A622152 PROGRAMSKO FINANCIRANJE JAVNIH INSTITUTA IZ STRUKTURNIH I INVESTICIJSKIH FONDOVA EU |  |  | 884.484 | 708.241 | - |  |
| UKUPNO | 3.863.016 | 399.948 | 884.484 | 708.241 | - | 221 |

*Izračun financijskog plana:*

U razdoblju 2025.-.2026. za Programski ugovor su od strane nadležnog Ministarstva određeni limiti rashoda za 2025. godinu i 2026. godinu, te se planira sukladno njima i planiranom prijenosu sredstava. Za projekt VMDScan je izračun rashoda napravljen prema planu provedbe projekta.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Opis | Izvor podataka | Polazna vrijednost 2023. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Broj uspješnih projektnih prijava na kompetitivne izvora financiranja | Broj uspješnih projektnih prijava za ostvarivanje bespovratnih sredstava podnesenih na kompetitivne izvore financiranja za četverogodišnje razdoblje. Izvori financiranja uključuju nacionalne i međunarodne natječaje za dodjelu bespovratnih sredstava. | Izvješće institucije | 21 | 25 | 28 | 30 |
| Broj znanstvenika uključenih u aktivnosti znanstvene mobilnosti | Broj znanstvenika angažiranih na Institutu koji su uključeni u aktivnosti međunarodne mobilnosti u četverogodišnjem razdoblju. Međunarodna mobilnost definira se kao posjeta znanstvenika znanstvenoj organizaciji u drugoj zemlji u trajanju od najmanje mjesec dana zbog provođenja istraživačke aktivnosti | Izvješće institucije | 25 | 26 | 27 | 28 |

**A622153 SAMOSTALNA DELATNOST JAVNIH INSTITUTA IZ EVIDENCIJSKIH PRIHODA**

Do kraja 2023. godine prihodi i rashodi evidentirani na ovoj aktivnosti vodili su se na odvojenim aktivnostima: A622132 Redovna djelatnost javnih instituta (iz evidencijskih prihoda) i A622125 EU projekti javnih instituta (iz evidencijskih prihoda).

Rashodi na aktivnosti A622153 planirani su za 2025. godinu u iznosu od 3.097.069 EUR, za 2026. godinu 2.715.569 EUR a za 2027. godinu 2.427.725 EUR.

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna RH, Zakon o ustanovama, Temeljni kolektivni ugovor za službenike i namještenike u javnim službama, Kolektivni ugovor za znanost i visoko obrazovanje, Pravilnik o načinu raspodjele vlastitih prihoda ostvarenih na tržištu od obavljanja vlastite djelatnosti, Zakon o osiguravanju kvalitete u znanosti i visokom obrazovanju, Zakon o zaštiti zraka, Strategija Instituta za medicinska istraživanja i medicinu rada za razdoblje 2017.-2030. te drugi zakoni i propisi koji uređuju područje i djelokrug rada Instituta.

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA) | 2.356.039 |  |  |  |  |  |
| A622125 EU PROJEKTI JAVNIH INSTITUTA (IZ EVIDENCIJSKIH PRIHODA) | 539.349 |  |  |  |  |  |
| A622153 SAMOSTALNA DJELATNOST JAVNIH INSTITUTA IZ EVIDENCIJSKIH PRIHODA |  | 3.386.158 | 3.097.069 | 2.715.569 | 2.427.725 |  |
| UKUPNO | 2.895.388 | 3.386.158 | 3.097.069 | 2.715.569 | 2.427.725 | 91 |

Ova aktivnost provodi se svake godine. U razdoblju 2025.–2027. planira se provedba aktivnosti zacrtanih u Strategiji Instituta za medicinska istraživanja i medicinu rada za razdoblje 2017.-2030.

* Izgradnja i unapređenje Instituta
* Održavanje postojećih akreditiranih metoda i postupaka te kontinuirano uvođenje novih
* Povećanje međunarodne suradnje i prepoznatljivosti Instituta
* Povećanje broja radnih mjesta za mlade istraživače
* Povećanje broja znanstveno-inovacijskih projekata s gospodarskim subjektima u cilju stvaranja novih vrijednosti

*Izračun financijskog plana:*

Plan rashoda samostalne djelatnosti Instituta iz evidencijskih prihoda (izvori 31, 52, 51) u iznosu od 3.097.069 EUR izrađen je posebno za svaki izvor financiranja. Na ovoj aktivnosti je najznačajniji izvor financiranja izvor 31 Vlastiti prihodi na kojem su u 2025. godini planirani ukupni rashodi u iznosu od 2.000.000 EUR. Iznosi su planirani procjenom, a temeljem planiranih aktivnosti navedenih u Strategiji Instituta. Zbog nedostatnog financiranja od strane MZO, Institut kontinuirano izdvaja iz vlastitih izvora dio sredstava za znanstvenoistraživačku djelatnost. Ostvareni vlastiti prihodi usmjeravaju se na unapređenje redovne djelatnosti Instituta. Na ovom izvoru u 2025. godini planirani su rashodi za zaposlene u iznosu od 788.000 EUR, materijalni rashodi 952.700 EUR, rashodi za nabavu nefinancijske imovine 252.000 EUR, a ostatak u iznosu od 7,300 EUR je planiran za financijske rashode, naknade građanima (školarine) i ostale rashode.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Opis | Izvor podataka | Polazna vrijednost 2023. | Ciljana vrijednost 2024. | Ciljana vrijednost 2025. | Ciljana vrijednost 2026. | Ciljana vrijednost 2027. |
| Vrijednost projekata za usluge gospodarstvu i javnim tijelima | Iznos ugovorenih projekata pruženih usluga gospodarskim i ostalim subjektima u četverogodišnjem razdoblju. Pokazatelj uključuje ugovorna istraživanja, analize, studije i usluge pružene raznim subjektima | Izvješće instituta | 6.434.651 | 6.910.781 | 6.961.266 | 7.321.961 | 7.800.000 |
| Udio prihoda od projekata za usluge pružene u tržišnom okruženju | Prosječan godišnji udio u četverogodišnjem razdoblju | Izvješće instituta | 10,76 | 11,35 | 12,18 | 16,15 | 18,97 |

Znanstvenoistraživačka djelatnost Instituta na nacionalnoj razini odvija se u okviru realizacije projekata ugovorenih s Hrvatskom zakladom za znanost (izvor 52) i drugim subjektima (izvori 52, 61).

Sredstva financiranja za razdoblje 2025.-2027. unutar projekata ugovorenih sa Hrvatskom zakladom za znanost (izvor 52) planiraju se u iznosima koji odgovaraju limitima dodijeljenim od strane HRZZ za svaku pojedinu godinu te se odnose na 4 istraživačka projekta. Na isti način, temeljem dodijeljenih limita planirani su i troškovi plaća mladih istraživača (doktoranada i poslijedoktoranada) zaposlenih u okviru projekata iz programa HrZZ „Projekt razvoja karijera mladih istraživača - izobrazba novih doktora znanosti“.

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A 622153 PROJEKTNO FINANCIRANJE ZNANSTVENE DJELATNOSTI HRZZ | 205.769 | 67.075 | 75.642 | 61.782 | 38.738 | 112 |
| A622153 PROGRAM DOKTORANADA I POSLIJEDOKTORANADA HRZZ | 197.447 | 191.367 | 236.600 | 86.600 | 57.800 | 124 |
| A 622153 PROGRAM MOBILNOSTI HRZZ |  | 7.820 |  |  |  |  |

Na međunarodnoj razini Institut znanstveno djeluje u okviru projekata ugovorenih s raznim međunarodnim organizacijama, te bilateralnih projekata s institucijama iz drugih zemalja. U okviru stručno-znanstvene djelatnosti Institut ugovorno surađuje s pravnim subjektima iz gospodarstva, Državne uprave i lokalne samouprave. U narednom planskom razdoblju Institut unutar samostalne djelatnosti planira provoditi projekte:

1. Program razine mjerenja onečišćenosti u državnoj mreži i ostalih aktivnosti vezanih uz rad državne mreže. Program se provodi svake godine a financira ga Fond za zaštitu okoliša i energetsku učinkovitost, izvor 52. U 2025. godini planirani su rashodi u iznosu od 65.000 EUR.
2. Financiranje referentnog laboratorija sukladno članku 69. Zakona o zaštiti zraka. Financiranje se provodi svake godine a financira ga Ministarstvo gospodarstva i održivog razvoja, izvor 52. Planirani rashodi u 2025. godini iznose 6.640 EUR.
3. Projekti National Institutes of Health, USA u suradnji sa University of California, San Diego. Planirani su rashodi za 2 projekata u iznosu od 85.000 EUR za 2025. godinu.
4. Strukturni projekti u kojima je Institut partner drugim proračunskim korisnicima, a koji se planiraju temeljem zaprimljenih obavijesti prijavitelja o planiranom prijenosu sredstava. Trenutno je ugovoren jedan projekt na kojem su u 2025. planirani rashodi u iznosu od 140.000 EUR.

Na aktivnosti A622153 planirani su i EU projekti na izvoru financiranja 51 koji su se do 2024. godine evidentirali na aktivnosti A622125, a odnose se na projekte iz programa Obzor 2020 i programa Obzor Europa. U 2025. godini planirani su rashodi za 8 projekata u ukupnom iznosu od 506.000 EUR. Sredstva su planirana za rashode za zaposlene na projektu, za službena putovanja i stručna usavršavanja radnika, kemikalije i laboratorijski materijal, tekuće održavanje laboratorijske opreme, objavljivanje radova i laboratorijsku opremu.

Ukupni planirani rashodi za donacije (izvor 61) za 2025. iznose 3.000 EUR, a odnose se na donacije trgovačkih društava, neprofitnih organizacija i ostalih subjekata izvan opće države. Iznosi su određeni procjenom, prema ostvarenju u prethodnom godinama.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Opis | Izvor podataka | Polazna vrijednost 2023. | Ciljana vrijednost 2024 | Ciljana vrijednost 2025. | Ciljana vrijednost 2026. | Ciljana vrijednost 2027. |
| Vrijednost kompetitivnih znanstvenih projekata | Iznos EUR bespovratnih sredstava za znanstvene projekte osiguran temeljem uspješnih prijava na kompetitivne izvore financiranja za četverogodišnje razdoblje. Izvori financiranja uključuju nacionalne i međunarodne natječaje. | Izvješće institucije | 3.419.575 | 3.556.737 | 3.800.000 | 3.800.000 | 3.800.000 |
| Udio kompetitivnih znanstvenih projekata u ukupnim prihodima | Prosječan godišnji udio u četverogodišnjem razdoblju | 6,51 | 5,72 | 6,03 | 7,06 | 9,28 | 10,28 |

**K622138 OBNOVA INFRASTRUKTURE I OPREME U PODRUČJU OBRAZOVANJA OŠTEĆENE POTRESOM**

*Zakonske i druge pravne osnove*

* Odluka MZO o financiranju operacije unutar Poziva „Obnova infrastrukture i opreme u području obrazovanja oštećene potresom“, FSEU.2021.MZO.
* Aktivnost K622138 planirana je za 2024. godinu prema limitima određenima od strane nadležnog Ministarstva.

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | Plan 2025. | Plan 2026. | Plan 2027. | Indeks 24./23. |
| K622138 Obnova infrastrukture i opreme u području obrazovanja oštećene potresom | 869.734 | 1.756.510 |  |  |  |  |

Ova aktivnost odvijala se je kroz poddprojekt:

Konstrukcijska obnova sjeverne zgrade Instituta za medicinska istraživanja i medicinu rada oštećene u potresu. Projektni prijedlog: FSEU.2021.MZO.071.

*Izračun financijskog plana:*

Za 2024. godinu za ovu aktivnost su od strane nadležnog Ministarstva određen je limit rashoda u iznosu 1.756.510 na izvoru 11. Projekt završava u 2024. godini pa se ne planiraju rashodi u narednim godinama. Rashodi su planirani na grupi rashoda 45 – dodatna ulaganja na nefinancijskoj imovini.